ফিকশন বা ভিডিও গেমে অহরহ দেখা যায় এমন সুপারহিউম্যান যে একাই হাজার জনের কাজ করতে পারে। সামরিক দিক থেকে সবচেয়ে এগিয়ে থাকা যুক্তরাষ্ট্রের পরিকল্পনা এমন সৈন্য তৈরি করা যারা অন্তত ১২০ ঘণ্টা নির্ঘুম থাকতে পারবে, নিজের ভরের চেয়ে বেশি ভর বহন করে অলিম্পিক অ্যাথলেটদের সমান গতিতে দৌড়াতে পারবে, অনেকদিন খাবার গ্রহণ না করে সঞ্চিত ফ্যাট থেকে শক্তি নিতে পারবে এবং আঘাতে ক্ষতিগ্রস্ত দেহের প্রত্যঙ্গ নিজেই পুনরুৎপাদন করতে পারবে।